ΓΡΑΠΤΗ ΕΡΩΤΗΣΗ E-0601/02

υποβολή: Charles Tannock (PPE-DE) προς την Επιτροπή

(5 Μαρτίου 2002)

Θέμα: Συμμόρφωση των χωρών του Μαγκρέμπ στιςποχρεώσεις τους σχετικά με το σεβασμό των ανθρωπίνων δικαιωμάτων, όπως ορίζονται αυτές στις Συμφωνίες Συνδέσεως της ΕΕ

Το προηγούμενο έτος, ο Τυνήσιος διανοούμενος Mohamed Mouda παραπέμφθηκε σε δίκη. Στην Αλγερία, παρά τις δυσκολίες που αντιμετωπίζει η κυβέρνηση στην προσπάθειά της να αντισταθεί στις βίαιες ομάδες εξτρεμιστών Ισλαμιστών,πάρχουν συχνά πληροφορίες ότι οι δυνάμεις ασφαλείας εμπλέκονται στη δολοφονία και την απαγωγή ατόμων που δεν έχουν καμία ανάμειξη σε τέτοιες ομάδες.

Ανησυχεί η Επιτροπή για το γεγονός ότι οι χώρες του Μαγκρέμπ δεν τηρούν τις δεσμεύσεις τους αναφορικά με τα ανθρώπινα δικαιώματα, όπως ορίζονται αυτές στις Συμφωνίες Συνδέσεως της ΕΕ· Και αν ναι, προτίθεται να δώσει στο μέλλον μεγαλύτερη προτεραιότητα στο εν λόγω θέμα· Συγκεκριμένα, θα μπορούσε η Επιτροπή να διαβεβαιώσει ότι κατά τις συνεδριάσεις του Συμβουλίου Συνδέσεως, θίγονται τα σοβαρότερα περιστατικά παραβίασης των ανθρωπίνων δικαιωμάτων· Μπορεί επίσης η Επιτροπή να αναφέρει πόσο συχνά πραγματοποιούνται οι συνεδριάσεις αυτές·

Απάντηση του κ. Patten εξ ονόματος της Επιτροπής

(17 Απριλίου 2002)

Η Επιτροπή γνωρίζει όντως ότι η κατάσταση των ανθρωπίνων δικαιωμάτων στην περιοχή του Μαγκρέμπ (παρόλο που η κατάσταση διαφέρει από χώρα σε χώρα ανάλογα με τις εκάστοτε περιστάσεις και προβλήματα) δεν είναι ικανοποιητική και επιδέχεται σημαντικές βελτιώσεις. Επίσης, συμμερίζεται την άποψη ότι η καταπολέμηση των τρομοκρατικών ενεργειών, η οποία είναι και θεμιτή και αναγκαία, δεν θα πρέπει να αποτελεί το πρόσχημα ή τη δικαιολογία για την προσβολή θεμελιωδών ελευθεριών.

Η Επιτροπή δρα σε δύο επίπεδα στον τομέα του σεβασμού των ανθρωπίνων δικαιωμάτων: αφενός, σε επίπεδο πολιτικού διαλόγου με τις χώρες αυτές και, αφετέρου, σε επίπεδο δράσεων συνεργασίας.

Στο πλαίσιο των συμβουλίων σύνδεσης με το Μαρόκο και την Τυνησία, τα οποία πραγματοποιούνται καταρχήν κάθε χρόνο σεπουργικό επίπεδο, συζητούνται τα θέματα αυτά καθώς και μεμονωμένες περιπτώσεις. Επιπλέον, τα εν λόγω θέματα συμπεριλαμβάνονται στην ημερήσια διάταξη των επιτροπών σύνδεσης, οι οποίες συνέρχονται επίσης ετησίως. Στην περίπτωση των σχέσεων με την Αλγερία, όπου η συμφωνία σύνδεσης που μονογραφήθηκε στις 19 Δεκεμβρίου 2001 δεν έχει αρχίσει ακόμα να ισχύει, τα θέματα των ανθρωπίνων δικαιωμάτων συζητούνται στο πλαίσιο των τακτικών συνεδριάσεων της τρόικας της Ένωσης με τη χώρα αυτή, οι οποίες πραγματοποιούνται συνήθως δύο φορές τον χρόνο. Η Επιτροπή, στην ανακοίνωσή της προς το Συμβούλιο για την προετοιμασία της συνόδου τωνπουργών Εξωτερικών των ευρωμεσογειακών χωρών του Απριλίου 2002 στη Βαλένθια(1), πρότεινε την εντατικοποίηση του πολιτικού διαλόγου με τις μεσογειακές χώρες μεταξύ των οποίων και τις χώρες του Μαγκρέμπ. Επίσης, συνέστησε να αποφασίσουν οιπουργοί ώστε τα θέματα των ανθρωπίνων δικαιωμάτων και της δημοκρατίας να συζητούνται συστηματικά σε όλες τις επαφές της Ένωσης με τους εταίρους της, με σκοπό την επίτευξη συγκεκριμένης προόδου.

Τον Δεκέμβριο του 2001 η Επιτροπή ενέκρινε το Έγγραφο προγραμματισμού 2002-2004 σχετικά με την Ευρωπαϊκή Πρωτοβουλία για τη Δημοκρατία και τα Ανθρώπινα Δικαιώματα (ΕΠΔΑΔ), το οποίο καλύπτει το σύνολο των τρίτων χωρών, συμπεριλαμβανομένης και της Μεσογείου. Οι κύριοι δικαιούχοι αυτής της πρωτοβουλίας είναι οι μη κυβερνητικές οργανώσεις και οι διεθνείς οργανισμοί. Στο πλαίσιο της ΕΠΔΑΔ 2002-2004 επελέγησαν 29 χώρες ως χώρες στόχοι, μεταξύ των οποίων η Αλγερία, η Τυνησία, το Ισραήλ, η Υπεριορδανία και η Λωρίδα της Γάζας. Οι επιτόπιες δράσεις στις χώρες αυτές θα επικεντρωθούν στον εκδημοκρατισμό, τη χρηστή διακυβέρνηση και το κράτος δικαίου.

Στο πλαίσιο του προγράμματος ΜEDA, από το οποίο επωφελούνται η Αλγερία, το Μαρόκο και η Τυνησία, προβλέπεται συνεργασία για τη μεταρρύθμιση της δικαιοσύνης και για τη θέση της γυναίκας.

(1) SEC(2002)159 τελικό.